13 बच्चों की मौत के मामले में बीसी अस्पताल को क्लीन चिट  
पश्चिम बंगाल सरकार ने 13 नवजात बच्चों की मौत के मामले में कोलकाता के बीसी रॉय अस्पताल को क्लीनचिट दे दी है।
पश्चिम बंगाल सरकार ने 13 नवजात बच्चों की मौत के मामले में कोलकाता के बीसी रॉय अस्पताल को क्लीनचिट दे दी है। इस मामले में अस्पताल की ओर से दायर रिपोर्ट पर गौर करने के बाद सरकार इस नतीजे पर पहुंची। सरकार ने कहा है कि अस्पताल से कोई लापरवाही या गलती नहीं हुई है।   सरकार का कहना है कि कोलकाता में बच्चों का कोई दूसरा अस्पताल नहीं होने से यहां भीड़ काफी ज्यादा रहती है जिससे बच्चों को इन्फेक्शन होने का खतरा बढ़ जाता है। इस घटना के बाद पश्चिम बंगाल सरकार ने कोलकाता में बच्चों का एक और अस्पताल खोलने का ऐलान किया है। अस्पताल ने अपनी रिपोर्ट में किसी भी लापरवाही से इनकार करते हुए कहा था कि जिन बच्चों की मौत हुई है उनमें से ज्यादातर को काफी गंभीर हालत में अस्पताल लाया गया था। इससे पहले जून में भी 72 घंटों में 23 बच्चों की मौत हुई थी जिसे लेकर काफी बवाल मचा था।